Franța salvează un fort militar de pe vremea lui Napoleon. Lucrările de restaurare se ridică la peste 40 de milioane de euro
Fort Boyard, emblematicul edificiu militar devenit decor de televiziune, este amenințat de capriciile vremii și urmează să facă obiectul unor lucrări în valoare de 44 de milioane de euro până în 2028, au anunțat reprezentanții Departamentului Charente-Maritime din vestul Franței, în urma unei consultări publice, informează AFP.